open-index/open-wikipedia-markdown huggingface dataset:
TikTok

**TikTok**, yn Sina bekend as Douyin, is in sosjale media-app dy't rjochte is op it dielen fan filmkes. 

It is yn hannen fan it Sineeske bedriuw ByteDance. It biedt in grut ferskaat oan koarte filmkes oan, fan útienrinnende sjenres, lykas dûnsjen, komeedzje en ûnderwiis. De filmkes duorje tusken de 15 sekonden en trije minuten. It is in ynternasjonale ferzje fan Douyin, oarspronklijk frijjûn oan de Sineeske merk yn septimber 2016. TikTok is útbrocht yn 2017 foar iOs en Android op de measte merken bûten it fêstelân fan Sina; mar pas op 2 augustus 2018, nei it gearfoegjen mei in oare Sineeske sosjalemediaservice, Musical.ly, waard it wrâldwiid beskikber.

TikTok en Douyin hawwe sawat deselde brûkersynterface, mar gjin tagong ta inoars ynhâld. Harren servers binne pleatst yn de merk dêr't de app beskikber is. De beide produkten binne itselde, mar harren skaaimerken binne net persys gelyk. Yn Douyin sit in sykfunksje dy't nije filmkes sykje kin fan deselde persoan troch gesichtswerkenning. Douyin hat ek de mooglikheid om dingen te keapjen, hotels te boeken en resinsjes te pleatsen mei geo-tags. Sûnt harren lansearring yn 2017  binne TikTok en Douyin hiel fluch tige populêr wurden yn East-Aazje, Súd-Aazje, Súdeast-Aazje, de Feriene Steaten, Turkije, Ruslân en oare parten fan de wrâld. 
Op 2 oktober 2020 wie TikTok mear as 2 miljard kear op in mobile telefoan laden.
The Gathering

; The Gathering kin ferwize nei: 
* in Nederlânske band oprjochte yn 1989, The Gathering (Nederlânske band)
* in Nijseelânsk festival The Gathering (Festival)
* in ruilkaartspul **
Anneke van Giersbergen

**Anneke Maria van Giersbergen** (Sint-Michielsgestel, 8 maart 1973) is in Nederlânske sjongeres.
Van Giersbergen is foaral bekend as sjongeres fan de band The Gathering. Van Giersbergen wie 10 jier lid fan dy band en mei The Gathering hie se de hit "Strange Machines". Nei't se út The Gathering stapt wie rjochte se de band Agua de Annique op. Yn 2011 gie Van Giersbergen ûnder har eigen namme fierder, om't de kombinaasje fan "Agua de Annique" en "Anneke van Giersbergen" net begrepen waard. Fan 2016 oant 2019 trede van Giersbergen op mei de troch har oprjochte progresive metalband Vuur. Dernei gie se wer solo fierder. Yn 2021 brocht se it album "*The Darkest Skies Are the Brightest*" út en wie se te sjen yn it Nederlânske telefyzjeprogramma "Beste Zangers".

## Diskografy
### Albums
Floor Jansen

**Floor Jansen** (Goirle, 21 febrewaris 1981) is in Nederlânske sjongeres.
Jansen song al fan 1995 ôf yn ferskate bandsjes ear't se fan 1997 oant begjin 2009 de sjongeres fan de Nederlânske metalband After Forever waard. Nei't dy band der mei ophâld, rjochte se de band ReVamp op. De band ReVamp gie mei pauze nei't Jansen oerwurke thús kaam te sitten. Jansen wie noch mar krapoan wersteld doe't se yn 2012 skille waard troch Nightwish of se by har ynfalle woe om't se harren sjongeres Anette Olzon ûntslein hiene, sa't se it toernee al ôf meitsje koene. Fan 2013 ôf makke Floor offisjeel diel út fan Nightwish, dat betsjutte ek it ein fan ReVamp. 
Yn 2019 hie Jansen yn Nederlân in hit mei Henk Poort as gefolch fan har dielname oan it telefyzjeprogramma "Beste Zangers". Fierders wie Jansen yn 2010 en 2013 te sjen yn it programma "De tiende van Tijl". 

Floor Jansen is troud mei de Sweedske drummer Hannes Van Dahl. Tegearre ha se in dochter.

## Diskografy
### Albums
Amon Amarth (band)

**Amon Amarth** is in Sweedske vikingmetalband yn 1992 ûntstien út de band *"Scum"*.

## Muzyk
Amon Amarth basearret it grutste part fan syn sjongteksten op Noardske mytology, de Wytsingetiid, en de foar-kristlike tiid, dy't tematysk in metal-styl omfetsje, bekend as vikingmetal. Vikingmetal ûntstie oarspronklik yn 'e lette 1980'er jierren en iere 1990'er jierren fan út de blackmetal, populêr makke troch bands lykas Bathory en Enslaved. hoewol't Amon Amarth, in deathmetalband is, wurdt harren muzyk faaks markearre as vikingmetal fanwegen syn tema's yn de teksten.

## Skiednis
Tusken 1992 en 1997 brocht Amon Amarth inkele demo's en mini-cd's út. Yn 1998 tekene hja in kontrakt by "Metal Blade" dy't harren debútalbum  "Once Sent from the Golden Hall" op 	10 febrewaris 1998 útbrocht. Gitarist Anders Hansson ferliet de band en waardt ferfongen troch Johan Soderberg. Nei in toernee yn datselde jier ferliet drummer Martin Lopez om by Opeth spyljen te gean, en hy waard ferfongen troch Fredrik Andersson. Yn 1999 kaam it twadde album fan Amon Amarth út "*The Avenger*". Nei sân albums ferliet drummer Fredrik Andersson de band. It album "*Jomsviking*" dat yn maart 2016 útkaam, waard opnaam mei help fan sessydrummer Tobias Gustafsson.  Septimber datselde jier presentearre de band Jocke Wallgren as harren nije drummer.

## Diskografy
### Studio-albums

### Kompilaasje-albums
Q (James Bond)

**Q** is yn 'e ''James Bond''-filmsearje de koadenamme fan 'e kertiermaster (Ingelsk: *quartermaster*, dêrfandinne "Q") fan 'e Britske ynljochtingetsjinst MI6. Likemin as by M, it haad fan MI6, is dizze oantsjutting persoanspesifyk; ynstee giet er fan persoan nei persoan oer mei de funksje. Q stiet oan it haad fan 'e (fiktive) research and development-ôfdieling fan MI6 dy't Q Branch hjit, en it is sadwaande syn taak om geheim agint James Bond ta te rissen mei nije útfinings en technologyske snufkes dy't him by steat stelle syn misjes ta in goede ein te bringen.

## Untstean en ynspiraasje
It personaazje Q spilet gjin rol yn 'e oarspronklike ''James Bond''-romans fan Ian Fleming, hoewol't der wol ferskate kearen nei him en syn ôfdieling ferwiisd wurdt. Sa wurdt yn 'e roman *[[Casino Royale (roman)|Casino Royale]]* tsjin Bond sein: "Freegje Q mar om alle gereid dêr'tst ferlet fan hast", en yn *[[Diamonds Are Forever (roman)|Diamonds Are Forever]]*: "Dêr giet Q Branch oer." Charles Fraser-Smith, dy't yn 'e Twadde Wrâldoarloch it Britske Special Operation Executive (SOE) tariste mei nije útfinings, wurdt rûnom beskôge as de ynspiraasjeboarne foar Q en de Q Branch.

Yn 'e earste ''James Bond''-film komt in personaazje foar dat majoar Boothroyd hjit en dat Bond fan in nij pistoal foarsjocht. Senarioskriuwer Richard Maibaum wurke dat personaazje foar de ferfolchfilm *[[From Russia with Love (film)|From Russia with Love]]* (1963) út ta Q. Under ynfloed fan 'e ferfilmings waard Q letter wol opnommen yn 'e autorisearre *James Bond*-romans fan Christopher Wood, John Gardner en Raymond Benson. 

## Foarkommen
It personaazje Q komt foar yn alle ''James Bond''-films fan Eon Productions útsein *[[Dr. No (film)|Dr. No]]*, *[[Live and Let Die (film)|Live and Let Die]]*, *[[Casino Royale (film út 2006)|Casino Royale]]* (2006) en *[[Quantum of Solace (film)|Quantum of Solace]]*. Q kaam ek foar yn twa films dy't net fan Eon wiene: *[[Casino Royale (film út 1967)|Casino Royale]]* (1967) en *[[Never Say Never Again (film)|Never Say Never Again]]*. De Welske akteur Desmond Llewelyn spile de rol yn alle Eon-films (behalven *Live and Let Die*) fan 1963 oant syn ferstjerren yn 1999. Hy rekke sa mei de rol ferklibbe dat it neitiid dreech wie om him te ferfangen. Dat waard oplost troch syn opfolger, komyk John Cleese, al foar de dea fan Llewelyn te yntrodusearjen as R, de assistint fan Q. Yn 'e *James Bond*-romans fan John Gardner waard mei Ann Reilly de earste froulike Q yntrodusearre, dy't fan Bond fuortendaliks de bynamme "Q'ute" kriget (*cute*, mei deselde útspraak, betsjut "skattich" yn it Ingelsk).

## Spilers
Alexander Albon

**Alexander Albon Ansusinha** (Londen, 23 maart 1996) is in Taisk koereur. Hy is de soan fan de eardere Britske autokoereur Nigel Albon, syn mem komt fan Tailân. Hy hat sadwaande sawol de Taiske as de Britske nasjonaliteit, mar komt út foar Tailân. Albon makke yn 2019 syn debút foar Toro Rosso yn de Formule 1 letter dat jier promovearre Alexander al nei Red Bull Racing om't Pierre Gasly fanwegen teloarstellende resultaten weromset waard. Ein fan it seizoen yn 2020 waard bekent dat er yn 2021 gjin plak foar Albon mear wie yn it team fan Red Bull Racing. Septimber 2021 waard dúdlik dat Alexander Albon yn 2022 weromkeare sil yn de Formule 1 en ride soe foar it team fan Williams. By de wedstriid yn Itaalje, moast Albon him weromlûke fanwegen in blinetermûntstekking. Hy waard yn Itaalje ferfongen troch Nyck de Vries.

***** Seizoen noch dwaande. 

## Keppeling om utens
*
Grutte Priis Formule 1 fan Toskane

Utslaggen fan de **Grutte Priis Formule 1 fan Toskane** 2020 yn Scarperia e San Piero op 13 septimber 2020.
It wie de njoggende race fan 17 races fan de Formule 1 yn 2020. Hy waard op Mugello hâlden. De race waard hâlden oer 59 omgongen, op it 5,2 km lange sirkwy foar in raceôfstân fan 309,5 kilometer.

## Kwalifikaasje
* Sergio Pérez waard trije plakken weromsetten by de start fanwege in botsing meiKimi Räikkönen yn de twadde frije training.
* Daniil Kvyat en Kimi Räikkönen setten deselde tiid yn Q2; Kvyat waard boppe Räikkönnen pleatst yn de útslach om't hy syn tiid earder delsette as Räikkönen.

## Utslach Grutte Priis
* Kimi Räikkönen einige as achtste, mar krige in straf fan 5 sekonden fanwegen it riiden oer de pit yngong streep.
* Yn de earste omgong ter hichte fan bocht 2, kamen Max Verstappen, Pierre Gasly, Kimi Räikkönen, en Romain Grosjean mei ynoar yn botsing. Gasly en Verstappen moasten hjirtroch al yn de earste omgong de wedstriid ferlitte.
* Carlos Sainz en Lance Stroll kamen yn deselde bocht yn botsing en koene beide net fjirder.

## Top fiif yn it wrâldkampioenskip nei de wedstriid
Burg Schwalbach

**Burg Schwalbach** is in hichteboarch yn it stedsje Burgschwalbach yn de Rhein-Lahn-Kreis yn de Dútske dielsteat Rynlân-Palts.

## Skiednis
Stifter fan de boarch wie greve Eberhard V fan Katzenelnbogen. Hie woe mei de boarch de noardeastlike grins fan syn hearskip beweitsje, nei't him dat gebiet yn 1352 tafoel út in mei syn broer Willem II dielde erfenis.    

Dendrologysk ûndersyk hat útwiisd dat de ûnderste dielen op 1367-1368 datearre wurde kin, wannear't de bou krekt útein sette is lykwols noch net dúdlik. Om de boarch hinne moat doe al bewenning west ha, want ek yn 1368 ferliende keizer Karel IV de delsetting it stedsrjocht, dat mei de tastimming fan de bou fan ferdigeningswurken en it hâlden fan in merk ferbûn wie. Dochs waard it plak nea in stêd en oant yn de 18e iuw stie it as in flekke bekend.  

Yn 1536 krigen de Nassau's de boarch yn hannen. Nei de dieling fan in erfenis krige greve Willem fan Nassau-Weilburg Burgschwalbach en hy brûkte de boarch as residinsje. Syn widdo Erika brûkte it kastiel oant 1628 noch as widdoferbliuw en liet it kompleks renovearje.

Yn 1737 moasten der wer reparaasjes útfierd wurde, mar fanwegen de hege kosten naam it bestjoer fan Nassau-Usingen, dêr't ek Burgschwalbach ta hearde, doe it beslút it kastiel oan syn lot oer te litten. De ynrjochting, houten dielen en it dak waarden dêrom feild en ôffierd. 

It poartegebou waard yn 1817 oankocht troch in partikulier. Syn famylje iepene yn 1858 in restaurant yn it kastiel en dat bestiet noch jimmeroan.   

It kastiel waard sûnt 2010 renovearre.

## Beskriuwing
It kompleks hat in fiifhoekich grûnplan. De rûne ferdigeningstoer is likernôch 40 meter heech en it paleis trije ferdjippings heech.. De bûtenste muorrering hat twa tuorren. Al hiel ier hie de boarch in wetterlieding, dy't lykwols yn 1545 net mear te brûken wie en ferfongen waard troch in lieding fan buizen fan klaai, werfan't de resten yn 1962 fûn binne. 

De kapel fan it kastiel rekke tsjin it ein fan de 16e iuw yn ferfal, mar waard troch grevinne Erika wer restaurearre. Sûnt 1603 wiene der wer tsjinsten mooglik. It fleugelalter út 1517 stiet tsjintwurdich yn it Museum Wiesbaden.

## Keppeling om utens
* De boarch op de side Rheinland-Pfalz
* Side gemeente Burgschwalbach
Axel Jungstedt

**Axel Adolf Harald Jungstedt** (Norrköping, 17 maart 1859 - Stockholm, 14 maart 1933) wie in Sweedske skilder en heechlearaar oan de *Kungliga Akademien för de fria konsterna* yn Stockholm. Hy wie de broer fan de portretskilder August Jungstedt en de operasjongster Matilda Jungstedt, en in neef fan luitenant-generaal Hugo Jungstedt.

Jungstedt studearre by Edvard Perséus en oan de keunstakadeemje yn Stockholm fan 1878 oant 1883. Nei syn stúdzje maake er as *fellow* fan dy akademy fan 1884 oant 1888 stúdzjereizen nei Italië, Dútslân, Switserlân en Parys.

Yn Parys studearre er by William Bouguereau. Werom yn Sweden waar er learaar oan de keunstakadeemje yn Stockholm. Hy wie dêr heechlearaar fan 1909 oant 1924. Hy waard ûnderskieden mei de Litteris et Artibus yn 1899

## Galery

File:Axel Jungstedt.- I stenbrottet..jpg|*I Stenbrottet* ('Yn it stiengat', 1886).
File:Adolf Erik Nordenskiöld by Axel Jungstedt 1902.jpg|*[[Adolf Erik Nordenskiöld]]* (1902)
File:Axel Jungstedt - dam i svart klänning.jpg|*Dam i svart klänning* ('Frou yn't swart')
File:Jungstedt Garçon.jpg|Jonge mei sinesappel
File:Axel Jungstedt - Porträtt av arkitekt Aron Johansson.jpg|*Portet fan arsjitekt [[Aron Johansson]]* (1886).
Vader (band)

**Vader** is in Poalske deathmetalband dy't yn 1983 oprjochten is yn de Poalske stêd Olsztyn.
De bandnamme is ynspirearre op Darth Vader út de Star Wars filmsearje.

## Skiednis
Vader waard foarme yn 1983, itselde jier as de alderearste deathmetal -pioniers Possessed en Death. Mar it duorre mar leafst njoggen jier foardat Vader syn offisjele debútalbum "*The Ultimate Incantation*" útbrocht. Yn 1998 wie Vader de earste band út it eardere eastblok dy't in platekontrakt tekene by in westersk label *(metal blade)*. Yn maart 2005 ferliet drummer Docent fanwegen dranksucht. Syn plak yn de band waard ynnaam troch Daray. Fiif moanne letter ferstoar Docent ûnferwachts ta gefolch fan in hertynfarkt. Yn 2020 kaam harren tolfde studio-album út. In 2008 waard drummer Daray de nije drummer fan de  Noarske blackmetalband Dimmu Borgir, mar hie syn bandmaten dêr net fan op de hichte brocht. Die moasten it op it  ynternet fernimme krekt foar har 25 jierrich jubileum optredens. Der waard besluten net mei Daray as drummer fierder te gean, mar fertelden dat pas nei de optredens oan de band dat hja op syk gongen nei in oare drummer om't se de sfear fan it jubileum net ferpeste woene. Dy waard fûn yn Paul dy't op syn bar yn 2011 út de band stapte om famyljeredens. In nije drummer waard fûn yn de Ingelske drummer James stewart dy't oerkaam fan de band Divine Chaos. Vader hat op alle trije de grutte Fryske metalfestivals spiele, Wâldrock 2007, Dokk'em Open Air 2011 en yn 2014 stiene hja op it poadium fan Into the Grave, op it aldehouster tsjerkhôf yn Ljouwert.

## Muzyk
Vader begûn as in heavy metalband, en gie úteinlik fia thrashmetal oer nei speedmetal, en ûntwikkele him yn 'e lette 1980's ta in deathmetalband. Har teksten binne ynspirearre op ûnderwerpen lykas religy, oarloch en gauris ek de wurken fan skriuwers as Howard Phillips Lovecraft en Friedrich Nietzsche.

## Diskografy
### Studio-albums

### Live-albums

### Kompilaasje-albums
Grutte Priis Formule 1 fan de Eifel

Utslaggen fan de **Grutte Priis Formule 1 fan de Eifel** 2020 yn Nürburg op 11 oktober 2020.
It wie de alvde race fan 17 races fan de Formule 1 yn 2020. Hy waard op Nürburgring hâlden. De race waard hâlden oer 60 omgongen, op it 5,1 km lange sirkwy foar in raceôfstân fan 308,6 kilometer. Nico Hülkenberg ferfong by Racing Point de Kanadeeske koereur Lance Stroll dy't it koroanafirus by him bliek te hawwen

## Kwalifikaasje

## Utslach Grutte Priis
* Alexander Albon krige in straf fan 5 sekonden fanwegen it fersoarsaken fan in botsing mei Daniil Kvyat, mar de straf waard net útfierd trochdat Albon foar de tiid de wedstriid moast ferlitte.

## Top fiif yn it wrâldkampioenskip nei de wedstriid
Miss Moneypenny

**Miss Moneypenny** (oftewol **juffer Moneypenny**) is in personaazje yn 'e ''James Bond''-romansearje fan Ian Fleming en teffens yn 'e dêrop basearre ''James Bond''-filmsearje. Hja is de sekretaresse fan M, it haad fan 'e Britske ynljochtingetsjinst MI6. Yn guon 21e-iuwske dielen fan 'e filmrige wurdt se ek ôfskildere as in geheim aginte. Yn sawol de romans as de filmsearje is Miss Moneypenny smoarfereale op James Bond, mei wa't se in flirterige (mar nea konsumearre) relaasje ûnderhâldt. 

## Untstean en ynspiraasje
It personaazje Miss Moneypenny waard troch de Ingelske skriuwer Ian Fleming betocht foar de earste ''James Bond''-roman, *[[Casino Royale (roman)|Casino Royale]]* (1953). Har oarspronklike namme wie Miss Pettaval, mei't Fleming har foar in part basearre op Kathleen Pettigrew, de sekretaresse fan MI6-sjef Stewart Menzies. Dy namme feroare er om't er net woe dat soks al te dúdlik wie. Oare sekretaresses dy't nei alle gedachten ek eleminten bydroegen oan it personaazje Miss Moneypenny wiene: Vera Atkins fan it Special Operations Executive (SOE); Paddy Ridsdale fan 'e Britske Marine Ynljochtingedifyzje; Joan Bright Astley, mei wa't Fleming yn 'e Twadde Wrâldoarloch koart in relaasje hie; en Joan Howe, Fleming syn readhierrige sekretaresse by syn nei-oarlochske wurk foar *[[The Sunday Times]]*, dy't it manuskript fan *Casino Royale* foar him úttypte.

## Persoanlikheid
Miss Moneypenny is de sekretaresse fan M, it haad fan 'e Britske ynljochtingetsjinst MI6. Hja hat in militêre rang as ofsier by de Keninklike Frouljus Marinetsjinst, mei't dat in betingst is foar har posysje. Hja hat tastimming om alle topgeheime ynformaasje fan MI6 yn te sjen en gear te stallen. Miss Moneypenny is folslein tawijd oan har wurk en is in fertroulinge fan har baas. In protte tiid foar in sosjaal libben hat se net. Se is smoarfereale op geheim agint James Bond, mar makket har tagelyk gjin yllúzjes oer him. Harren omgong is maklik, licht en faak flirterich, mar harren relaasje wurdt nea konsumearre. Ferskate kearen besiket se Bond te helpen om streken dêr't er mei yn 'e problemen komme kin, geheim te hâlden foar M.

Oan 'e eftergrûn fan Miss Moneypenny waard noch yn 'e romans fan Ian Fleming, noch yn 'e films oandacht bestege, oant se nei de reboot fan 'e filmsearje yn 2012 yn *[[Skyfall (film)|Skyfall]]* op 'e nij yntrodusearre waard as in geheim aginte mei de foarnamme Eve. Nei't in misje yn Turkije einiget mei in fiasko wêrby't se op in hier nei by fersin Bond deasjit, kiest se derfoar om it fjildwurk farwol te sizzen en ynstee de sekretaresse fan 'e nije M te wurden. Dizze Eve Moneypenny waard spile troch Naomie Harris en wie dêrmei de earste swarte Miss Moneypenny.

## ''The Moneypenny Diaries''
Skriuwster Samantha Weinberg skreau fan 2005 oant 2008 ûnder it pseudonym Kate Westbrook *[[The Moneypenny Diaries]]*, in trilogy fan romans dy't de *James Bond*-ferhalen út it perspektyf fan Miss Moneypenny wei beljochtsje.
*2005 – *[[The Moneypenny Diaries: Guardian Angel]]* 
*2006 – *[[The Moneypenny Diaries: Secret Servant]]* 
*2008 – *[[The Moneypenny Diaries: Final Fling]]* 

## Aktrises
Burgschwalbach

**Burgschwalbach** is in plak yn de lânkring Rhein-Lahn-Kreis yn de Dútske dielsteat Rynlân-Palts. Burgschwalbach falt ûnder de ferbânsgemeente Aar-Einrich. Boppe it doarp leit de boarch Schwalbach.

## Geografy

Burgschwalbach leit yn de Taunus oan de Palmbach, alve kilometer súdlik fan Limburch oan de Lahn.

## Skiednis
It plak waard foar it earst neamd yn 790 en krige op 30 jannewaris 1368 it stedsrjocht fan Karel IV. Oannommen wurdt dat der yn opdracht fan greve Eberhad V fan Katzenelnbogen tusken 1368 en 1371 útein set waard mei de bou fan it kastiel Schwalbach. 

De reformaasje waard yn Burgschwalbach ûnder greve Filips III fan Nassau-Weilburg ynfierd. It tsjerkeskip fan de romaanske, protestantske tsjerke fan Burgschwalbach stamt út 1100.  

Fan de om 1380 hinne boud stedsmuorre is hjoeddedei útsein de Mühlenturm neat mear oer. As lêste grutte bouwurk fan de eardere stedsferdigening waard yn 1824 de poartetoer ôfbrutsen. 

## Befolkingsferrin

## Sjoch ek
* Burg Schwalbach
Grutte Priis Formule 1 fan Ruslân 2020

Utslaggen fan de **[[Grutte Priis Formule 1 fan Ruslân]]** 2020 yn Sotsji op 27 septimber 2020.
It wie de tsiende race fan 17 races fan de Formule 1 yn 2020. Hy waard op it Sochi Autodrom hâlden. De race waard hâlden oer 53 omgongen, op it 5,8 km lange sirkwy foar in raceôfstân fan 309,7 kilometer.

## Kwalifikaasje
* Alexander Albon en Nicholas Latifi waarden fiif plakken weromsetten by de start fanwege in fersnellingsbak wiksel

## Utslach Grutte Priis
*  Daniel Ricciardo en Alexander Albon krigen beide in straf fan 5 sekonden foar it negearjen fan de ynstruksjes fan de wedstriid lieding.

## Top fiif yn it wrâldkampioenskip nei de wedstriid
Felix Leiter

**Felix Leiter** is yn 'e ''James Bond''-romansearje fan 'e Britske skriuwer Ian Fleming en de dêrop basearre ''James Bond''-filmsearje in spesjaal agint fan 'e Amerikaanske ynljochtingetsjinst CIA. Hy hat in weromkearende rol yn ferskaten fan 'e boeken en films. Leiter wurdt ôfskildere as in kompetint geheim agint en in goede freon fan 'e Britske spion James Bond.

## Ynspiraasje
Felix Leiter ferskynde foar it earst yn 'e alderearste ''James Bond''-roman, *[[Casino Royale (roman)|Casino Royale]]*, út 1953. De foarnamme Felix ûntliende skriuwer Ian Fleming oan 'e middelnamme fan syn freon Ivar Bryce, en de efternamme Leiter kaam fan syn freondinne Marion Oates Leiter Charles. 

## Felix Leiter yn 'e ''James Bond''-romans
Yn syn boeken beskriuwt Fleming Felix Leiter as in meagere, lange, blonde man, dy't yn 'e roman *[[Casino Royale (roman)|Casino Royale]]* likernôch 35 jier is. Hy is in kompetint geheim agint foar de Amerikaanske ynljochtingetsjinst CIA en ûntjout him ta goede freon en weardefolle bûnsgenoat fan 'e haadpersoan James Bond. Yn 'e roman *[[Live and Let Die (roman)|Live and Let Die]]* ferliest Leiter by in haaie-oanfal in earm en in skonk. Yn *[[Diamonds Are Forever (roman)|Diamonds Are Forever]]* keart er lykwols werom mei in heak en in skonkproteze. Om't er nei it ferlies fan syn pistoalhân net mear aktyf foar de CIA wurkje kin, hat er him as privee-detektive by it Pinkerton Detective Agency jûn. Letter wurdt er troch de CIA dochs wer oproppen om yn *[[Goldfinger (roman)|Goldfinger]]*, *[[Thunderball (roman)|Thunderball]]* en *[[The Man with the Golden Gun (roman)|The Man with the Golden Gun]]* fannijs mei Bond gear te wurkjen.

## Felix Leiter yn 'e ''James Bond''-films
Yn 'e earste *James Bond*-ferfilming, de Amerikaanske tillefyzjefilm *[[Casino Royale (film út 1954)|Casino Royale]]*, út 1954, waard Felix Leiter omfoarme ta in Britske geheim agint dy't Clarence Leiter hiet. Yn 'e lettere ''James Bond''-filmsearje fan filmstudio Eon Productions komt it personaazje fan Leiter gauris foar, mar wurdt it hieltyd troch oare akteurs spile. Yn 'e net-kanonnike film *[[Never Say Never Again (film)|Never Say Never Again]]*, út 1983, waard der foar it earst in negroïde man fan makke.

### Spilers
Burg Ardeck

**Burg Ardeck** is in ruïne fan in let-midsiuwske hichteboarch oan de Aar by Holzheim yn de lânkring Rhein-Lahn-Kreis yn de Dútske dielsteat Rynlân-Palts.

## Skiednis
De boarch waard foar it earst yn in kronyk fan Tilemann Elhen fan Wolfhagen út 1395 neamd. Greve Adolf fan Nassau-Dillenburg liet de boarch bouwe en nei alle gedachten tsjinne de lytse boarch om de grins mei it greefskip Katzenelnbogen te beweitsjen. 

Sûnt 1467 wie de boarch de residinsje fan de famylje Dietrich fan Diez, dy't de boarch dat jier fan de greven fan Diez yn lien krigen. Nei it útstjerren fan it skaai Diez yn 1727 waard de boarch net mear bewenne en sette it ferfal yn. Al yn oantekenings út 1740 wurdt de boarch as brekfallich beskreaun. De ruïne is sûnt 1986 yn eigendom fan de gemeente Holzheim.

## Beskriuwing
It grûnplan fan de boarch hat de foarm fan in lange, ûnregelmjittige fjouwerhoeke en waard lykas wenst oanpast oan de beskikbere romte. Fan de eardere boarch binne allinne de ferdigeningstoer (*Bergfried*) en de ringmuorre om de binnenhôf bewarre. Yn it noardwesten wie eartiids noch in rûne toer, yn it noardeasten noch in seishoekige toer. De bewarre ferdigeningstoer is 22 meter heech en stiet yn it suden. De toer hat gjin trep en kin net beklommen wurde. 

Foarhinne wie der ek in kapel, dy mooglik noch yn it jier 1704 foar in doop brûkt waard.

## Keppeling om utens
*  Mear ynformaasje oer de boarch op de side fan Holzheim
Holzheim (Rynlân-Palts)

**Holzheim** is in plak yn de Dútske dielsteat Rynlân-Palts. It plak leit yn de Rhein-Lahn-Kreis en heart by de ferbânsgemeente Diez.
 
## Geografy
Holzheim leit oan de Aar, 3 kilometer súdeastlik fan Diez en 4 kilometer súdlik fan Limburch oan de Lahn. Holzheim leit oan de grins fan Hessen.

## It besjen wurdich
* De ruïne fan de boarch Ardeck
* It as betinkingskapel ynrjochte romaanske koer fan in net mear besteande tsjerke op it hôf fan Holzheim (Friedhofstraße).
Slot Oranienstein

It **Slot Oranienstein** (Dútsk: *Schloss Oranienstein* is in paleis yn Diez oan de Lahn yn Rynlân-Palts, Dútslân. It waard yn de jierren 1672 oant 1681 oer de ruïnes fan it eardere yn 1564 ophefte benediktynske nonnekleaster Dierstein boud en wie oant 1815 fan de greven fan Nassau-Dietz, dêr't it Nederlânske keningshûs fan ôfstamt.

Slot Oranienstein is ien fan de fjouwer nei it Hûs fan Oranje ferneamde paleizen yn Dútslân. Njonken Oranienstein binne dat it Slot Oranienburg yn Brandenburch en it Slot Oranienbaum yn Anhalt. It fjirde Slot Oranienhof by Bad Kreuznach bestiet net mear. De paleizen waarden foar fjouwer susters boud, dy't allegear ta de famylje hearden. 

## Skiednis

Slot Oranienstein soe as widdoferbliuw tsjinje foar de grevinne fan Diez, Albertine Agnes fan Oranje-Nassau. Foar de oarspronklike bou fan it Slot Oranienstein waarden dielen fan de romaanske kleastergebouwen yntegrearre.

Henriëtte Amalia liet it slot tusken 1704 en 1709 foar it earst ferbouwe. De ûntwerpen foar de ferbou ta in barok slot waarden makke troch de Frânske protestant Daniel Marot, in soan fan de bouwer fan Versailles. It rike stúkwurk waard oanbrocht troch de italjanen Eugenio Castelli en Antonio Gentone, de fresko's troch de Nederlanner Jan van Dyk.    

Yn 1743 moast it slot de funksje fan residinsje ôfstean oan Dillenburch en it duorre dêrnei oant 1801 dat foar it earst wer in lid fan it Hûs Nassau Oranienstein it slot as residinsje brûkte. Nei syn flecht út Nederlân gyng doe Willem V fan Oranje dêr wenjen. Dy joech opdracht oan lânskipsarsjitekt Friedrich Ludwig von Sckell de tunen om it slot op 'e nij oan te lizzen.  

Yn 1806 foel it slot ta oan it Gruthartochdom Berg. Napoleon liet yn 1811 de hiele ynventaris fan it slot feile. Nei it Kongres fan Wenen foel Oranienstein ta oan it nij foarme Hartochdom Nassau. 

Yn de Dútske Kriich stie Nassau oan de kant fan de ferliezer Eastenryk en yn 1866 waard it hartochdom oan Prusen tawiisd. Ynearsten wie it Prusyske regear fan doel om yn it slot in kranksinnigegesticht ûnder te bringen, mar nei protesten fan it Nederlânske keningshûs kaam dêr neat fan telâne. In jier letter waard yn Oranienstein in opliedingssintrum foar ofsieren iepene. Tusken 1874 en 1876 waarden kazernegebouwen byboud en oan it begjin fan de 20e iuw folgen ek bestjoersgebouwen.       

Nei de Earste Wrâldkriich waard it slot troch Frânsen beset. Yn it ramt fan it 600-jierrich bestean fan de stêd Diez yn 1929 folge in renovaasje. De gebouwen krigen no in museäle funksje foar it "Nassauische Heimatmuseum". Tusken 1934 en 1945 brûkte de SS-eliteskoalle Napola it slot.

Lang om let gyng it kompleks yn 1962 oer yn eigendom fan de Bûnsrepublyk Dútslân, dy't de gebouwen oerdroech oan de Bundeswehr en der it "Museum Nassau-Oranien" yn iepene. Om't it slot noch jimmeroan op militêr gebiet leit, binne it museum en it park allinne yn it ramt fan in rûnlieding te besjen.
Grutte Priis Formule 1 fan Portegal 2020

Utslaggen fan de **[[Grutte Priis Formule 1 fan Portegal]]** 2020 yn Portimão op 25 oktober 2020.
It wie de tolfde race fan 17 races fan de Formule 1 yn 2020. Hy waard op it Sirkwy fan Portimão hâlden. De race waard hâlden oer 66 omgongen, op it 4,7 km lange sirkwy foar in raceôfstân fan 306,8 kilometer.

## Kwalifikaasje

## Utslach Grutte Priis
* Romain Grosjean waard eins 16de, krige in straf fan 5 sekonden fanwegen it oerskriden fan de baan limiten.

## Top fiif yn it wrâldkampioenskip nei de wedstriid
My Dying Bride

**My Dying Bride** is in Ingelske doommetalband yn 1990 oprjochte troch gitarist Andrew Craighan en drummer Rick Miah. De muzyk fan My Dying Bride is in mjuks fan deathmetal, doommetal en gothicmetal. De band hellet ynspiraasje foar de teksten út boeken, films en persoanlike ûngemakken yn it libben. My Dying Bride had tusken 1992 en no *(oktober 2021)* fjirtjin studio-albums útbrocht. 

## Diskografy
### Studio-albums

### Live-albums

### Kompilaasje-albums
Grutte Priis Formule 1 fan Turkije 2020

Utslaggen fan de **[[Grutte Priis Formule 1 fan Turkije]]** 2020 yn Tuzla op 15 novimber 2020.
It wie de fjirtjinde race fan 17 races fan de Formule 1 yn 2020. Hy waard op it İstanbul Park Sirkwy hâlden. De race waard hâlden oer 58 omgongen, op it 5,3 km lange sirkwy foar in raceôfstân fan 309 kilometer.

## Kwalifikaasje
*De Kwalifikaasje waard hâlden yn swiere rein.
*Lando Norris  waard fiif plakken weromsetten by de start foar negearjen fan in giele flagge.
*Carlos Sainz waard  trije plakken weromsetten foar it hinderjen fan Sergio Pérez.
*Pierre Gasly moast efteroan starte foar it oertreden fan de regleminten
*George Russell moast efteroan starte fanwegen it wikseljen fan meardere motorûnderdielen.

## Utslach Grutte Priis
*It reinde wilens de wedstriid
*Nicholas Latifi starte fanút de pit om't er net op 'e tiid de pitstrjitte ferlitten hie foar de start.
* Romain Grosjean waard eins 12de, mar krige in straf fan 5 sekonden fanwegen it oer de grinzen fan de baanlimiten gean.
* Kevin Magnussen hat de finish net helle, mar hat wol 90% fan de race-ôfstân ôflein, wêrtroch't er as klassearre notearre stiet. 

## Top fiif yn it wrâldkampioenskip nei de wedstriid
Sergio Pérez

**Sergio Pérez Mendoza** (Guadalajara , 26 jannewaris 1990) is in Meksikaansk koereur. Pérez makke yn 2011 syn debút yn de Formule 1 foar Sauber. Segio hat twa kear in Grutte Priis wûn.

***** Seizoen noch dwaande. 

### Oerwinningen yn de Formule 1

## Keppeling om utens
*
Grutte Priis Formule 1 fan Bachrein 2020

Utslaggen fan de **[[Grutte Priis Formule 1 fan Bachrein]]** 2020 yn Sakhir op 29 November 2020.
It wie de Fyftjinde race fan 17 races fan de Formule 1 yn 2020. Hy waard op it Bahrain International Circuit hâlden. De race waard hâlden oer 57 omgongen, op it 5.4 km lange sirkwy foar in raceôfstân fan 308,2 kilometer. De wedstriid waard 80 minuten ûnderbrútsen troch in slim ûngemak fan Romain Grosjean, Grosjean bedarre yn earste omgong fan de wedstriid tsjin in muorre en der ûntstie daalks in grutte brân. Grosjean oerlibbe it ûngemak mei ferwûningen oan 'e hannen.

## Kwalifikaasje

## Utslach Grutte Priis
* Sergio Pérez hat de finish net helle, mar hat wol 90% fan de race-ôfstân ôflein, wêrtroch hy as klassearre notearre stiet.

## Top fiif yn it wrâldkampioenskip nei de wedstriid
Greveslot Diez

It **Greveslot Diez** (Dútsk: *Grafenschloss Diez* of mei âldere stavering *Dietz*) is in hichteboarch yn de stêd Diez yn de Rhein-Lahn-Kreis, Rynlân-Palts, Dútslân.

## Skiednis

Diez waard foar it earst yn 790 as "Theodissa" neamd. Nei alle gedachten hat der in Frankysk stasjon west om dêr de furde te beweitsjen. Neffens oerleverings soe de toer en it paleis yn de twadde helte fan de 11e iuw troch de greven fan Diez boud wêze, mar yn alle gefallen noch foar 1073. Stifter soe de broer fan Emmerik fan Diez west ha. Fan dy iere boarch binne hjoed-de-dei allinne noch de fûneminten fan haadtoer bewarre bleaun.  

Mei't it greefskip Diez sûnt de twadde helte fan de 11e iuw foars útwreide waard ek de boarch fergrutte. Yn it jier 1329 krige Diez stedsrjochten. De boarch bleau yn mienskiplik besit nei't it greefskip Diez yn de twa liny's Diez en Weilnau opspjalte. Tsjin it ein fan de 13e iuw liet Herman fan Weilnau, proast fan it Sint-Joarisstift yn Limburch, in grutte ferbouwing útfiere.    
    
Yn 1386 ferstoar Gerhard III, de lêste greve fan Diez. Syn erfenis foel mei de boarch oer syn dochter Jutta oan syn skoansoan, greve Adolf fan Nassau-Dillenburg (Hûs Nassau-Dillenburg Ottoanske liny). Adolf fan Nassau-Dillenburg ferstoar ek sûnder manlik neiteam. De helte fan syn erfskip foel oan syn broer Engelbert fan Nassau-Dillenburg, de oare helte oan it Hûs Eppstein. Troch ferpânjen, ferkeap en útstjerren waard de boarch yn de rin fan de tiid ûnder jimmeroan mear hearen opdield. Nei in striid oer it grutte erfdiel fan Katzenelnbogen koe it Hûs Nassau-Dillenburg mei it Ferdrach fan Diez yn 1564 de hiele boarch yn harren besit krije. Under de greven fan Nassau waard de boarch ferboud ta in foarsteslot yn de styl fan de iere renêssânse. Foar it wurk waarden arbeiders út Nederlân helle.

Mei de dieling fan it Ottoanske Hûs fan Nassau yn 1606 waard it kastiel de sit fan de greven fan Nassau-Diez (of Oranje-Nassau). Sûnt bewennen de widdo's Sofia Hedwich fan Breunswyk-Wolfenbüttel  (1592-1642) en Albertine Agnes fan Nassau (1634-1696) it kastiel. Om't it kastiel ferâldere en net komfortabel wie, liet Albertine sûnt 1672 it slot Oranienstein bouwe. Nei de foltôging dêrfan die it âlde kastiel allinne tsjinst as bestjoersgebou.

Yn 1778-1779 folge de ferbouwing fan it kastiel neffens plannen fan bouynspekteur Sckell ta finzenis, dy't yn 1806 útwreide waard. Mei de bou fan in nije finzenis yn de oanbuorjende gemeente (tsjintwurdich in stedsdiel) Freiendiez sûnt 1910 einige dy funksje yn 1928. Yn it tichthûs waard ek wurke en de belangrykste dêrfan wie it ferwurkjen fan Lahn-moarmer.   

De stêd Diez en Prusen woene it kastiel oan it Nederlânske keningshûs ôfstean, mar dy wegere dat. Yn 1953 waard der in jeugdherberch ûnderbrocht en sûnt 1962 ek in museum. it kastiel waard tusken 1995 en 2007 foar 7,68 miljoen euro restaurearre. 

Oan de foet fan it kastiel stiet de sûnt 1289 boude stiftstsjerke. De tsjerke is it lêste rêstplak fan in grut tal greven fan Nassau-Diez. 

## Keppeling om utens
* Side museum op de side fan de stêd Diez
Esteban Ocon

**	Esteban José Jean-Pierre Ocon-Khelfane** (Évreux, 17 septimber 1996) is in Frânsk koereur. Ocon makke yn 2016 syn debút yn de Formule 1 foar Manor. Foar it seizoen 2019 wist Esteban gjin kontrakt te krijen yn de Formule 1. Yn 2021 wûn er syn earste Grutte Priis.

### Oersjoch Formule 1-karriêre

## Keppeling om utens
*
Carlos Sainz

; Carlos Sainz kin ferwize nei: 
* in Spaansk autokoereur berne yn 1962, Carlos Sainz (1962)
* in Spaansk autokoereur berne yn 1994, Carlos Sainz (1994)
Grutte Priis Formule 1 fan Abû Dabi 2020

Utslaggen fan de **[[Grutte Priis Formule 1 fan Abû Dabi]]**  2020 yn Abû Dabi op 13 desimber 2020.
It wie de santjinde race fan 17 races fan de Formule 1 yn 2020. Hy waard op it Yas Marina Circuit hâlden. De race waard hâlden oer 55 omgongen op it 5,5 km lange sirkwy foar in raceôfstân fan 305,3 kilometer.

## Kwalifikaasje
* Charles Leclerc waard trije plakken weromsetten by de start fanwege it feroarsaakjen fan in botsing by de Grutte Priis fan Sakhir
* Sergio Pérez en Kevin Magnussen starten efteroan fanwegen it wikseljen fan meardere motorûnderdielen.

## Utslach Grutte Priis

## Top fiif yn it wrâldkampioenskip nei de wedstriid
August Eduard Zimmerman

**August Eduard Zimmerman** (Amsterdam, 13 septimber 1861 - Felp, 30 desimber 1926) wie in Nederlânske boargemaster.

## Libben en wurk
Zimmerman waard berne yn Amsterdam as soan fan Johan Carl Zimmerman - keapman en meiredakteur fan *[[De Gids]]* - en Suzanna Jacoba Vrolik. Hy wie in broer fan de politikus Alfred Rudolph Zimmerman. Hy gie by de marine en waard luitenant op see. Oer syn tochten nei East-Ynje skreau er artikelen dy't yn *[[Eigen Haard (tydskrift)|Eigen Haard]]* publisearre waarden.

Nei syn ferloving mei Jacoba Elisabeth barones fan Rhemen (fan kastiel De Gelderske Toren), ferliet er de marine. Hy gie oan de slach as folontêr op de gemeentesekretary fan Brummen. It pear troude yn 1890.

Zimmerman waard yn augustus 1891 beneamd ta boargemaster fan Hoarn. Hy wie boppedat lid fan de Provinsjale Steaten fan Noard-Hollân. Yn 1904 ferruile er it boargemastersamt fan Hoarn foar dat fan Ljouwert. Sân jier letter gie er nei de gemeente Sutfen.

Yn 1917 waard him, op syn fersyk, earfol ûntslach jûn .
Cradle of Filth

**Cradle of Filth** is in Ingelske metalband dy't yn 1991 oprjochte waard yn it Ingelske greefskip Suffolk. Cradle of Filth hat him ûntwikkele ta band dy't in muzikale mjuks fan in ferskaat oan metal stilen spilet. Yn 1994 waard it debútalbum  "*The Principle of Evil Made Flesh*" útbrocht. Yn de rin fan de jierren hat Cradle of Filth in protte bandleden ferspile, tolve gitaristen, fjouwer bassisten, tsien toetsenisten, fiif drummers en sân sjongeressen werfan Sarah Jezebel Deeva de bekendste is. Op 22 oktober 2021 waard it tretjinde studio-album "*Existence Is Futile*" útbrocht.

## Diskografy
### Studio-albums

### Live-albums

### Kompilaasje-albums
Epica (band)

**Epica** is in Nederlânske metalband, yn 2002 oprjochte troch gitarist Mark Jansen earder fan After Forever. De muzyk en teksten binne ynspirearre op oare kultueren en beynfloede troch film en musical muzyk. De teksten dy't Mark Jansen foar de band skriuwt binne ferneamd om har filosofyske ynslach en brede tema's fan hjoed de dei mar ek fan eartiids.
Mark hie eins earst Helena Michaelsen as sjongeres fan de band oansteld, earder fan Trail of Tears en no fan de band Imperia. Mar tusken Helena en de oaren wie gjin klik, dat Mark moast omsjen nei in oare sjongeres. De nije sjongeres waard al rap fûn yn Simone Simons, in debutant dy't Mark kinnen leart hie fia de chat op de webside fan syn eardere band After Forever. Juny 2003 kaam it debútalbum "*The Phantom Agony*" út.

## Diskografy
### Studio-albums

### Live-albums

### Kompilaasje-albums
Stiftstsjerke Diez

De **Stiftstsjerke Sint-Marije** (Dútsk: *Stiftskirche Diez St. Maria*) is in oarspronklik oan Marije wijd tsjerkegebou yn Diez yn 'e Dútske dielsteat Rynlân-Palts.

## Skiednis

De tsjerke stiet oan 'e foet fan it greveslot fan Diez en datearret út it lêste stik fan 'e 13e iuw. It wie de tsjerke fan in troch greve Gerhard IV fan Diez (1272-1306) oprjochte stift, dat oant 1564 bestie. Yn dat jier gyng de stêd oer op 'e reformaasje. It stift waard opheft en de tsjerke waard in protestantsk tsjerkegebou.

Yn 'e tsjerke binne meardere grêfmonuminten fan it grevehûs Diez-Nassau. Fral de sarkofaach fan Amalia fan Nassau-Diez yn it rjochter sydskip is it besjen wurdich. Har dochters fûnen harren lêste rêstplak yn 'e grêfkelder. 

Opfallend is ek it stiennen doopfont, dat romaansk en âlder is as de tsjerke sels en werfan't de oarsprong net bekend is.

## Keppeling om utens
*  Klosterlexikon Rheinland-Pfalz: Stift St. Maria, Diez
Grutte Priis Formule 1 fan Sakhir

Utslaggen fan de **Grutte Priis Formule 1 fan Sakhir** 2020 yn Sakhir op 29 novimber 2020.
It wie de seschstjinde race fan 17 races fan de Formule 1 yn 2020. Hy waard op it Bahrain International Circuit hâlden. De race waard hâlden oer 87 omgongen, op it 3,5 km lange sirkwy foar in raceôfstân fan 308 kilometer. Der waard riden op de bûtenste ring fan it sirkwy.
Pietro Fittipaldi ferfong de blessearre Romain Grosjean bij Haas.
Lewis Hamilton mocht net ride om't hy it koroanafirus by him bliek te hawwen, Hy waard ferfongen troch George Russel. Jack Aitken makke dêr troch syn debút by Williams 

## Kwalifikaasje
* Lando Norris en Pietro Fittipaldi starten efteroan fanwegen it wikseljen fan meardere motorûnderdielen.

## Utslach Grutte Priis

## Top fiif yn it wrâldkampioenskip nei de wedstriid
Sepang International Circuit

It **Sepang International Circuit** is in sirkwy yn  Sepang, Maleizje.

It 5,5 km lange sirkwy waard iepene yn 1999 en ûntwurpen troch Hermann Tilke dy't ek oare sirkwy's ûntwurpen hat.
Fan 1999 ôf oant en mei 2017 waard hjir de Grutte Priis fan Maleizje halden. Mar dernei koe de Grutte Priis net mear út neffens de Maleizyske oerheid.
Gorerotted

**Gorerotted ** is in Ingelske metalband dy't yn 1997 oprjochte waard; yn 2008 waard de band opheft. In tal âld bandleden begûn dêrnei in nije band mei de namme The Rotted

## Diskografy
### Studio-albums
Soilwork

**Soilwork** is in Sweedske deathmetalband dy't yn 1995 oprjochte is troch Björn Strid en Peter Wichers. Yn de begjinjierren waard de muzyk fan de band beynfloede troch bands as Pantera, Meshuggah, en Carcass. Yn 1998 kaam it debútalbum "*Steelbath Suicide*" Gitarist en ien fan de oprjochters Peter Wichers ferliet de band yn desimber 2005 om't er skjin oan 'e ein wie en oare persoanlike problemen hie, mar yn septimber 2008 kaam er werom by de band. Yn juny 2012 ferliet Wichers Soilwork foar in twadde kear, doe fanwegen "kreative ferskillen". Yn 2022 kaam it tolvde studioalbum "Övergivenheten" út. Soilwork hat op alle trije grutte Fryske metalfestivals spiele, Wâldrock 2005, Dokk'em Open Air 2016 en yn 2019 stiene hja op it poadium fan Into the Grave, op it aldehouster tsjerkhôf yn Ljouwert.

## Diskografy
### Studio-albums

### Live-albums

### Kompilaasje-albums
Deströyer 666

**Deströyer 666** is in Australyske blackmetalband dy't yn 1994 oprjochte waard troch gitarist K. K. Warslut. Yn 1997 kaam har debútalbum "*Unchain the Wolves*" út. It album "*Cold Steel... for an Iron Age*" hie earst in albumhoesûntwerp dêr't de bandleden fan sizze dat se it nea goedkard hiene, mar pas yn 2009 ferskynde it album mei in nij ûntwerp op de hoes. Yn 2016 kaam it meast resinte studio-album "*Wildfire*" út

## Diskografy
### Studio-albums

### Live-albums

### Kompilaasje-albums
Bökkers

**Bökkers** is in yn 2010 troch sjonger en gitarist Hendrik Jan Bökkers oprjochte rockband út it Oeriselske Sallân. 

## Skiednis
De band is yn 2010 begûn as tributeband fan de Achterhoekse band Normaal ûnder de namme "*Bökkers Dut Normaal*". De band is yn de rin fan de jierren útgroeid nei in folweardige rockband mei in eigen repertoire skreaun yn it Sallânsk in dialekt fan it Nedersaksysk en hjit no "*Bökkers*".

Bökkers wurdt gauris sjoen as de nije Normaal. Der binne oerienkomsten in de muzykale styl en yn it brûken fan it Nedersaksysk, mar Hendrik Jan Bökkers hat him útsprutsen tsjin it stimpel 'boerenrock' foar syn band.

Yn 2020 naam de band 't beslút om útinoar te gean. De bandleden hiene ferskillende ideeën oer de muzykstyl. In ôfskiedstoernee waard pland, mar koe ta gefolch fan COVID-19 net troch gean. Undertusken hat oprjochter Hendrik Jan Bökkers oankondigd dat Bökkers dochs bliuwt bestean, mar hy moast no wol op 'e siik nei nije bandleden. 

## Diskografy
### Studio-albums

### Live-albums
Formule 1 yn 2007

It Formule 1-seizoen 2007 wie it 61e Formule 1-seizoen. De "Formule 1", offisjieel it "FIA Formula One World Championship", is de heechste klasse yn de autosport, sa is bepaald troch de *[[Fédération Internationale de l'Automobile]]* (FIA).

Fernando Alonso wie by de start fan it seizoen de ferdigenjend wrâldkampioen by de koereurs, syn team Renault is de regearjend wrâldkampioen by de konstrukteurs.

Nei de trettjinde Grutte Priis fan it seizoen, de Grutte Priis Formule 1 fan Itaalje, hie it Ferrariteam genôch punten foar de fyftjinde oerwinning yn it konstrukteurskampioenskip.
Pas nei de lêste Grutte Priis fan it seizoen (Brazylje) waard Kimi Räikkönen wrâldkampioen.

## Kalinder

## Utslaggen

## Klasseminten
### Klassemint by de koereurs

De top 8 klassearre auto's, krije punten,

**Opmerkingen**:

† — Koereur hat de finish net helle yn de GP, maar hat wol 90% fan de race-ôfstân ôflein, wêrtroch hy as klasearre noteard stiet.

### Klassemint by de konstrukteurs

De top 8 klassearre auto's, krije punten,

**Opmerkingen**:

† — Koereur hat de finish net helle yn de GP, maar hat wol 90% fan de race-ôfstân ôflein, wêrtroch hy as klasearre noteard stiet.

2 — McLaren-Mercedes rekke alle punten kwyt yn it konstrukteurs kampioenskip fanwegen spionaazje.
Albert Park Circuit

It **Albert Park Circuit** is in strjittesirkwy yn it Albert Park Melbourne yn Austraalje.

It 5 km lange sirkwy waard iepene yn 1953, mar it waard yn 1958 ek wer sletten troch in negative kampanje yn de parse.
Yn 1993 begûn in Australyske sakeman in kampanje om de Grutte Priis fan Austraalje nei Melbourne te krijen, op it âlde Albert Park en hjirmei it sirkwy fannijs te iepenjen. It sirkwy moast dêrfoar al yngreven ferboud wurde. Mar de kampanje slagge en yn 1996 wie it safier it sirkwy koe op 'e nij iepene wurde en de Grutte Priis fan Austraalje ferhúze fan Adelaide nei Melbourne. Yn 2021 waard it sirkwy wer oanpast.
Indianapolis Motor Speedway

It **Indianapolis Motor Speedway**, is in sirkwy yn Indiana, yn de buert fan Indianapolis.

It 4 km lange sirkwy is yn 1909 oanlein, yn 1998 waard der in sirkwy by makke foar de Formule 1, fan 4,1 km mei 13 bochten. De Indianapolis Motor Speedway is it sirkwy foar de Indianapolis 500, in wedstriid út de IndyCar searjes. Fan 2000 oant en mei 2007 wie dit it sirkwy foar de Grutte Priis fan de Feriene Steaten.
Circuit de Nevers Magny-Cours

It **Circuit de Nevers Magny-Cours** waard op 28 maaie 1961 iepene, sa'n fyftjin kilometer súdlik fan de stêd Nevers. It is in sirkwy foar sawol de autosport as de motorsport fan 1991 oant en mei 2008 waard op dit sirkwy de Grutte Priis fan Frankryk riden. De jierlikse Bol D'or, in 24 oers wedstriid foar motoaren, it grutste evenemint foar motoaren yn Frankryk wurdt op dit sirkwy riden.
Fuji Speedway

**Fuji Speedway** is in Japansk sirwky foar autosport. Der waard fjouwer kear in Formule 1-wedstriid hâlden op it sirkwy. Yn 2021 waard it hurdfytsen op de Olympyske en Paralympyske Simmerspullen 2020 op it sirkwy hâlden. Autofabrikant Toyota brûkt it sirkwy foar it testen fan nije auto's.
AC/DC

**AC/DC** is in rockband út Austraalje. De fan oarsprong skotske bruorren Malcolm en Angus Young begûnen mei de band yn 1973 in Sydney. harren muzyk wurd gauris omskreaun as hardrock, bluesrock en heavy metal, mar sels neame se it gewoan Rock 'n' Roll.

## Skiednis
Der wie in grut ferskaat oan besettingswikselingen foar dat it debútalbum “*High Voltage*”, útkaam yn 1975. De besetting waard stabyl om de Young-bruorren hinne, sjonger Bon Scott, drummer Phill rudd en bassist Mark Evans. Bassist Evans waard  yn 1977 ûntslein syn ferfanger is Cliff Williams. 

Yn 1980 kaam sjonger Bon Scot ûnferwachts te ferstjerren as gefolch fan alkohol fergiftiging. AC/DC tocht efkes oan stopjen, mar besleaten op syk te gean nei in nije sjonger, dit waard Brian Johnson earder fan Geordie. Letter dat jier namen se harren sânde studio-album “*Back in Black*” op dat wijd wie oan Bon Scott. 

Rudd ferliet yn 1983 de  band en waard ferfongen troch Simon Wright, dy’t op syn bar yn 1989 ferfongen waard troch Chris Slade.  Drummer Phill Rudd kaam yn 1994 wer werom by de band. Mar ferliet de band wer yn 2014 as gefolch fan in tal strafbere feiten, hy krige acht moanne húsarrest. Hy waard ferfongen troch Chris Slade. 

Yn april 2014 moast Malcolm Young de band ferlitte as gefolch fan demintens, it lêste optreden mei Malcolm Young wie op 28 juny 2010 yn Bilbao, Spanje hy ferstoar yn 2017 as gefolch fan dizze sykte. Syn ferfanger waard fûn yn omkesizzer Stevie Young. Nei in toernee yn 2016 naam de band in pauze, efkes wie net dúdlik of de band nog aktyf wie as net, mar yn 2020 kaam er mei in nij album “*Power Up*” in oade oan harren ferstoarne gitarist Malcolm Young.

## Diskografy
### Studio-albums

### Live-albums